**AGENȚIA PENTRU PROTECȚIA MEDIULUI MEHEDINTI**

**DECIZIA ETAPEI DE ÎNCADRARE**

**nr. din .2024**

Ca urmare a solicitării de emitere a acordului de mediu adresate de **MURARIU NICOLAE,** cu domiciliul în localitatea Ghilad, nr.360, judeţul Timiş, înregistrată la Agenţia pentru Protecţia Mediului Mehedinţi cu nr.3834/16.03.2023, în baza

-Legii nr.292/2018 privind evaluarea impactului anumitor proiecte publice și private asupra mediului

-O.U.G. [nr.57/2007](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-04-05) privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr.49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-04-05), cu modificările și completările ulterioare,

Agenţia pentru Protecţia Mediului Mehedinţi decide, ca urmare a consultărilor desfășurate în cadrul ședinței Comisiei de Analiză Tehnică din data de 11.04.2024, că proiectul **„Edificare casă de vacanţă, apărare de mal, puţ forat, bazin etanş vidanjabil, ponton plutitor”,** propus a fi amplasat în intravilanul comunei Şviniţa, C.F. 50332, zona Dalbohi Potoc, **nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele**:

**1)Proiectul se încadrează** în prevederile Legii nr.292/2018 privind evaluarea impactului anumitor proiecte publice şi private asupra mediului, fiind încadrat în anexa nr.2, punctul 10: Proiecte de infrastructură, lit.b): Proiecte de dezvoltare urbană, inclusiv construcția centrelor comerciale și a parcărilor auto publice

**2)Caracteristicile proiectului**:

**a)dimensiunea și concepția întregului proiect**

●proiectul propune realizarea următoarelor lucrări:

-casă de vacanţă parter, cu terasă exterioară, S=43,20 mp, care va avea 1 dormitor, hol, bucătărie, grup sanitar

-apărare de mal pe limita de proprietate, L=19 m, l=0,60 m şi H=1,75 m, din piatră brută rostuită cu mortar de ciment

-puţ forat, H=35 m

-ponton plutitor pe elemente metalice, 6 m x 4 m; accesul la ponton se realizează pe o pasarelă de L=10 m şi l=1,20 m

-bazin vidanjabil, V=10 mc

●utilităţile necesare se asigură astfel:

-alimentarea cu apă: puţ forat de H=35 m, Qexpl.=0,4 l/s, echipat cu electropompă

-evacuarea apelor uzate: reţea de canalizare din PVC, de L=8 m şi bazin etanş vidanjabil de V=10 mc

-energie electrică: generator, cu posibilitatea montării de panouri fotovoltaice

-energie termică: centrală termică pe lemn

**b)descrierea amplasamentului**:

●terenul este situat în intravilanul comunei Şviniţa, C.F. 50332, zona Dalbohi Potoc, S=250 mp

●vecinătăţi: N: C.F.50331, Lot 11, la o distanţă de 7,22 m

S: C.F.50333, Lot 13, la o distanţă de 1,50 m

E: DN 57, la o distanţă de 7,23 m

V: fl.Dunărea, km.999+850, la o distanţă de 1,66 m

●accesul pe amplasament se face din drumul naţional DN 57

●terenul se află situat în aria naturală protejată Parcul Natural Porţile de Fier, ROSPA 0026, Cursul Dunării Baziaş-Porţile de Fier, ROSPA 0080 Munţii Almăjului-Locvei, ROSCI 0206 Porţile de Fier; beneficiarul proiectului a obţinut Avizul Administraţiei Parcului Natural Porţile de Fier nr.2880/23.03.2023

**c)cumularea cu alte proiecte existente și/sau aprobate**: nu este cazul

**d)utilizarea resurselor naturale, în special a solului, a terenurilor, a apei și a biodiversității**:

●utilizarea terenului: realizarea proiectului conduce la ocuparea unei suprafeţe de teren cu S=250 mp, pe care se construieşte casa de vacanţă, inclusiv terasa exterioară, în suprafaţă de S=43,20 mp

●utilizarea solului: nu este cazul

●utilizarea apei: realizarea proiectului nu necesită folosinţă de apă; după finalizarea lucrărilor, apa necesară în scop igienico-sanitar se asigură din puţul forat propus

●nu se folosesc resurse naturale din zona lucrărilor; materialele de construcţie şi combustibilii pentru utilaje şi mijloacele de transport se vor achiziţiona de la firme autorizate

●biodiversitate: proiectul va ocupa o suprafaţă de teren de 250 mp din aria naturală protejată Parcul Natural Porţile de Fier, ROSPA 0026, Cursul Dunării Baziaş-Porţile de Fier, ROSPA 0080 Munţii Almăjului-Locvei, ROSCI 0206 Porţile de Fier

**e)cantitatea și tipurile de deșeuri generate/gestionate**:

deşeu de pământ şi pietre-cod 17 05 04; amestecuri de beton, cărămizi, ţigle, materiale ceramice-cod 17 01 06; deşeuri de amestecuri metalice-cod 17 04 07; sticlă-cod 17 02 02; materiale plastice-cod 17 02 03; ambalaje de hârtie şi carton-cod 15 01 01; ambalaje metalice-cod 15 01 04; deşeuri municipale amestecate-cod 20 03 01

Realizarea proiectului nu implică generarea de deşeuri periculoase.

**f)poluarea și alte efecte negative**:

●surse de poluanţi pentru ape:

-în cadrul organizării de şantier, se vor genera ape uzate, provenind de la activitatea muncitorilor care efectuează lucrările propuse; muncitorii vor folosi o toaletă ecologică ce se va monta pe amplasament şi se va vidanja periodic

-depozitarea necorespunzătoare a materiilor prime şi a deşeurilor

-scurgerile accidentale de carburanţi şi ulei folosiţi la utilaje şi mijloacele de transport

●surse de poluanţi pentru aer în timpul realizării lucrărilor:

-emisii locale de praf rezultate din săparea fundaţiilor pentru construcţia obiectivelor propuse prin proiect

-emisii locale de praf rezultate din activităţile de transport şi manipulare a materialelor necesare realizării lucrărilor şi a deşeurilor rezultate

-emisii de gaze de eşapament generate de utilajele şi mijloacele de transport folosite la realizarea lucrărilor

●surse de poluanţi pentru sol: se pot produce accidental unele poluări locale ale solului cauzate de:

-pierderi sau scurgeri de carburanţi şi ulei de la utilajele şi mijloacele auto

-depozitarea necorespunzătoare a materialelor de construcţie şi a deşeurilor generate

-modificări calitative ale solului sub influenţa poluanţilor prezenţi în aer

-perturbarea structurii geologice, datorită excavaţiilor

●zgomot: apărut din funcţionarea utilajelor şi a mijloacelor de transport, din gestionarea necorespunzătoare a materialelor şi a deşeurilor, din tăierea elementelor metalice

**g)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**: lucrările nu prezintă risc de accidente majore; pot apărea riscuri minore datorate unui mod defectuos de gestionare a materiilor prime, materialelor, deşeurilor, combustibililor şi lubrefianţilor

**h)riscurile pentru sănătatea umană** - de exemplu, din cauza contaminării apei sau a poluării atmosferice: nu au fost identificate riscuri pentru sănătatea umană

**3)Amplasarea proiectului**:

**a)utilizarea actuală și aprobată a terenurilor**: conform Certificatului de urbanism nr.6/05.02.2024, terenul este situat în intravilanul comunei Şviniţa şi este destinat construirii de case de vacanţă şi spaţii de agrement

**b)bogăția, disponibilitatea, calitatea și capacitatea de regenerare relative ale resurselor naturale,** inclusiv solul, terenurile, apa și biodiversitatea, din zonă și din subteranul acesteia:

●proiectul va ocupa definitiv o suprafaţă de teren de 250 mp, situată în arie naturală protejată

●după realizarea lucrărilor, necesarul de apă în scop igienico-sanitar se asigură din subteran, prin puţul forat propus

●proiectul nu foloseşte alte resurse naturale din zona lucrărilor

**c)capacitatea de absorbție a mediului natural**, acordându-se o atenție specială următoarelor zone:

●capacitatea de absorbție a mediului natural: investiţia se va realiza astfel încât prin dimensiune, organizare pe amplasament, alegerea materialelor şi aspect, să nu agreseze sau să afecteze peisajul şi organizarea existentă a zonei, care este destinată construirii de case de vacanţă şi spaţii de agrement

●zone umede, zone riverane, guri ale râurilor: terenul se învecinează la V cu fluviul Dunărea; pontonul plutitor va ocupa o suprafaţă de 35 mp luciu de apă

●zone costiere și mediul marin: nu este cazul

●zonele montane și forestiere: nu este cazul

●arii naturale protejate de interes național, comunitar, internațional: proiectul se desfăşoară în aria naturală protejată Parcul Natural Porţile de Fier, ROSPA 0026, Cursul Dunării Baziaş-Porţile de Fier, ROSPA 0080 Munţii Almăjului-Locvei, ROSCI 0206 Porţile de Fier

●-zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: proiectul se desfăşoară în aria naturală protejată Parcul Natural Porţile de Fier, ROSPA 0026, Cursul Dunării Baziaş-Porţile de Fier, ROSPA 0080 Munţii Almăjului-Locvei, ROSCI 0206 Porţile de Fier

●zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul

●zonele cu o densitate mare a populației: nu este cazul

●peisaje și situri importante din punct de vedere istoric, cultural sau arheologic: nu este cazul

**4.Tipurile și caracteristicile impactului potențial**

**a)importanța și extinderea spațială a impactului** - de exemplu, zona geografică și dimensiunea populației care poate fi afectată:

●zona geografică cea mai afectată va fi cea limitrofă lucrărilor propuse

●în perioada execuţiei lucrărilor, acestea vor avea un impact direct, temporar, pe termen scurt, asupra populaţiei învecinate

**b)natura impactului**:

●se va genera un impact redus, direct, dar de scurtă durată asupra factorilor de mediu, în special prin emisiile de pulberi cu conţinut variat, dar şi a noxelor din funcţionarea vehiculelor şi a utilajelor de construcţie, cât şi prin acţiunile directe şi indirecte asupra terenului

●va exista un impact direct, temporar asupra populaţiei, datorată organizării de şantier, precum şi a lucrărilor propriu-zise, specific oricărei lucrări de construcţie

●va exista un impact negativ, direct, temporar asupra aerului, datorat lucrărilor de excavaţii şi noxelor de la utilaje şi mijloace de transport

●lucrările generează zgomot şi vibraţii, care vor avea un impact negativ, direct, de scurtă durată şi temporar asupra populaţiei limitrofe

●asupra peisajului şi mediului vizual, proiectul va avea un impact direct şi negativ, datorat organizării de şantier, până la terminarea lucrărilor

**c)natura transfrontalieră a impactului:** nu este cazul

**d)intensitatea şi complexitatea impactului:** proiectulare o arie micăde desfăşurare, nu este un proiect complex, iar impactul lucrărilor este de intensitate redusă

**e)probabilitatea impactului:** posibilitatea de apariţie a impactului lucrărilor asupra factorilor de mediu este certă, dar are un caracter local, în zona limitrofă lucrărilor propuse

**f)debutul, durata, frecvența și reversibilitatea preconizate ale impactului**:

●impactul redus asupra mediului se va resimţi de la începerea lucrărilor şi va dura pe toată perioada de implementare a proiectului, estimată la aprox.12 luni

●lucrările se vor desfăşura într-o etapă compactă, iar impactul este de durată determinată

●impactul lucrărilor necesare realizării proiectului este reversibil, acesta va dispare odată cu finalizarea lucrărilor

**d)cumularea impactului cu impactul altor proiecte existente și/sau aprobate**: nu este cazul

**e)posibilitatea de reducere efectivă a impactului**: reducerea impactului asupra mediului se realizează respectând condiţiile impuse pentru executarea lucrărilor prevăzute de proiect, descrise la Punctul IV.

**II.** **Motivele pe baza cărora s-a stabilit necesitatea neefectuării evaluării adecvate sunt următoarele**: proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare, aprobată prin Legea nr.49/2011, deoarece nu poate avea efecte negative semnificative asupra speciilor şi habitatelor pentru care a fost declarat situl Natura 2000, singur sau în combinaţie cu alte planuri sau proiecte, acesta fiind implementat în zona de dezvoltare durabilă a Parcului Natural Porţile de Fier, conform zonării interne din Planul de management aprobat prin H.G. nr.1048/2013.

**III.** **Motivele pe baza cărora s-a stabilit necesitatea neefectuării evaluării impactului asupra** corpurilor de apă: conform Deciziei SEICA nr.7190/26.05.2023, proiectul propusnu produce modificări ale potenţialului ecologic al corpului de apă de suprafaţă RORW14-1 B1 –PFI şi nu este necesară elaborarea SEICA.

**IV.Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

1.Se va asigura semnalizarea corespunzătoare a lucrărilor şi dirijarea traficului pe DN 57, în zona de realizare a lucrărilor, astfel încât să se asigure avertizarea conducătorilor auto şi a pietonilor, precum şi pentru a nu pune în pericol siguranţa lucrătorilor.

2.Pentru integrarea armonioasă a investiţiei în spaţiu existent, se va acorda o atenţie deosebită pentru alegerea materialelor folosite, pentru realizarea platformelor, a căilor de acces, precum şi a materialelor (gazon, plante, arbuşti) necesare amenajării spaţiilor verzi, aşa încât această investiţie să aibă un aspect agreabil şi să se încadrează în cadrul existent.

3.Organizarea de şantier va fi realizată cu respectarea următoarelor condiţii:

-se va aloca o suprafaţă cât mai redusă, în interiorul amplasamentului, teren proprietate privată a beneficiarului, împrejmuită cu plase de protecţie pe toată perioada de desfăşurare a lucrărilor

-pe suprafaţa propusă se vor stabili şi se vor delimita zonele de lucru necesare pentru desfăşurarea lucrărilor: zonă pentru depozitarea materialelor necesare; zone pentru parcare utilaje, echipamente şi mijloace de transport; zone separate pentru stocarea temporară a tuturor categoriilor de deşeuri rezultate

-în cadrul organizării de şantier, se vor asigura:

●căile de acces necesare pentru fiecare zonă delimitată

●recipiente corespunzătoare (în număr suficient, de capacitate corespunzătoare, impermeabile) pentru toate categoriile de deşeuri rezultate din lucrări, poziţionate în zonele delimitate pentru depozitare deşeuri

●container vestiar, toaletă ecologică

▪container pentru depozitarea materialelor şi sculelor

▪un pichet PSI dotat cel puţin cu: stingătoare de incendiu, ladă cu nisip, târnăcop, lopeți, găleți

▪nisip şi un butoi metalic pentru a interveni în caz de poluare accidentală cu produse petroliere

▪cisternă cu apă pentru stropirea suprafeţei organizării de şantier în perioadele cu temperatură ridicată sau vânt puternic

4.Se impune utilizarea judicioasă a terenului aferent desfăşurării lucrărilor, evitând a se ocupa temporar alte suprafeţe limitrofe amplasamentelor propuse, îndeosebi marginea drumului DN 57.

5.Se va asigura gestionarea corectă a materiilor prime şi a materialelor necesare lucrărilor, precum şi a deşeurilor rezultate; depozitarea acestora se va face în cadrul organizării de şantier, în zonele delimitate în acest scop; pentru stocarea temporară a deşeurilor se vor folosi recipiente corespunzătoare, de capacitate suficientă; este interzisă depozitarea deşeurilor pe suprafeţele învecinate amplasamentului sau pe marginea drumului DN 57.

Deşeurile din materiale recuperabile vor fi colectate selectiv şi stocate temporar în recipiente adecvate şi predate către firme autorizate pentru colectarea şi valorificarea acestor tipuri de deşeuri.

Deşeurile menajere vor fi stocate în pubele special destinate acestui scop şi ridicate de operatorul de salubritate care prestează acest serviciu pe raza comunei Şviniţa.

6.Pe amplasamentul propus pentru realizarea lucrărilor sunt interzise următoarele activităţi: stocarea temporară de combustibili şi carburanți; realizarea de lucrări de întreţinere şi reparaţii ale utilajelor şi mijloacelor de transport; lucrări de spălare a mijloacelor de transport. Pentru cazurile de scurgeri accidentale de produse petroliere, se va asigura dotarea cu materiale absorbante pentru intervenţie.

7.Veţi lua măsuri pentru: reducerea timpului de funcţionare a utilajelor, evitând suprasolicitarea acestora; reducerea vitezei la 30 km/h pentru traficul greu prin localitate; curăţirea roţilor utilajelor şi mijloacelor de transport la ieşirea de pe amplasament.

8.Lucrările care generează particole în suspensie, de genul celor de îndepărtare a solului, modelarea suprafeţelor şi manipularea materialelor şi a deşeurilor generate, se vor executa cu atenţie; ele vor fi reduse în perioadele cu vânt puternic, perioade când se va realiza stropirea suprafeţelor; materialele respective vor fi depozitate în interiorul unei zone delimitate astfel încât să nu constituie sursă de poluare prin particule care pot fi antrenate către obiectivele învecinate. Mijloacele de transport încărcate cu materiale ce pot genera pulberi vor fi acoperite.

9.La terminarea lucrărilor aveţi obligaţia să eliberaţi amplasamentul de orice fel de materiale sau deşeuri şi să refaceţi suprafeţele afectate; organizarea de şantier se va desfiinţa: se vor dezafecta toate construcţiile provizorii şi se vor elimina de pe amplasament materialele nefolosite şi toate tipurile de deşeuri generate.

10.Măsurile şi condițiile de realizare a proiectului în conformitate cu Avizul de gospodărire a apelor nr.ABAB - 184/13.06.2023:

* Să aducă la cunoştinţa ABA Jiu şi S.G.A. Mehedinţi data începerii lucrărilor cu 10 zile înainte de aceasta, iar la terminarea lucrărilor va notifica A.B.A. Jiu;
* Prezentul aviz nu se referă la rezistenţa şi stabilitatea lucrărilor şi nu exclude obligativitatea solicitării şi obţinerii şi a celorlalte avize şi acorduri legale;
* In condiţiile în care se modifică prevederile prezentului aviz sau se vor executa lucrări suplimentare faţă de cele avizate, se va solicita aviz modificator
* La punerea în funcţiune a lucrărilor, beneficiarul va solicita unei societăţi certificate întocmirea unei documentaţii tehnice în vederea obţinerii autorizaţiei de gospodărire a apelor, normativul de conţinut al acesteia fiind conform ordinului nr.3147/18.12.2023 emis de M.A.P.
* Lucrările se vor executa exclusiv pe terenuri reglementate din punct de vedere juridic;
* Să ţină legătura cu A.B.A. Jiu şi să anunţe asupra oricărei modificări permanente sau temporare faţă de prevederile prezentului aviz;
* Pe parcursul execuţiei lucrărilor, beneficiarul şi constructorul vor permite în caz de necesitate accesul şi intervenţia A.B.A. Jiu/SGA Mehedinţi pentru acţiuni necesare în caz de inundaţii, poluări accidentale sau alte situaţii specifice cursurilor de apă;
* Beneficiarul avizului, prin intermediul constructorului, are obligaţia ca pe întreaga perioadă de execuţie a lucrărilor să asigure scurgerea normală a apelor

**Observaţiile publicului**

Publicul interesat de implementarea proiectului a fost informat despre:

•depunerea solicitării de emitere a acordului de mediu, prin:

-anunţ public afişat de titularul de proiect la Primăria Drobeta Turnu Severin în data de 16.01.2024 şi publicat în ziarul Piaţa Severineană din 19.01.2024

-anunţ public şi Memoriul de prezentare, postate de către A.P.M.Mehedinţi pe site în data de 11.01.2024

•decizia etapei de încadrare în procedura de evaluare a impactului asupra mediului, prin:

-anunţ public afişat de titularul de proiect la Primăria Drobeta Turnu Severin în data de 01.02.2024 şi publicat în ziarul Piaţa Severineană în data de 02.02.2024

-anunţ public şi Decizia etapei de încadrare-draft, postate de către A.P.M.Mehedinţi pe site în data de 05.02.2024

**Nu au fost înregistrate observaţii din partea publicului**.

**• Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

**• Titularul va notifica în scris A.P.M. Mehedinţi cu privire la finalizarea proiectului**, pentru verificarea respectării prevederilor din prezentul act; procesul-verbal întocmit în această etapă, se anexează şi face parte din procesul-verbal de recepţie la terminarea lucrărilor

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-04-05), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-04-05), cu modificările și completările ulterioare.

**Director Executiv,**

**Dragoş Nicolae TARNIŢĂ**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu A.A.A. | 15.02.2024 |  |
| Întocmit: Mariana LUDU | Consilier Serv. A.A.A. | 15.02.2024 |  |